Lietuvos Respublikos Vyriausybė

nutarimas

DĖL PRELIMINARAUS VALSTYBĖS FINANSUOJAMŲ TRUMPOSIOS PAKOPOS, PIRMOSIOS PAKOPOS IR VIENTISŲJŲ STUDIJŲ, Antrosios pakopos, doktorantūros, profesinių studijų vietų, Į KURIAS 2025 METAIS PRIIMAMI STUDENTAI, SKAIČIAUS, STUDIJŲ STIPENDIJŲ SKAIČIAUS ir skiriamo valstybės finansavimo pagal studijų pakopas, studijų krypčių grupes, mokslo, meno sritis sąrašų patvirtinimo ir VALSTYBĖS FINANSUOJAMŲ STUDIJŲ VIETŲ ANTRAJAI KONKURSINEI EILEI SUDARYTI SKAIČIAUS IR SKIRIAMO VALSTYBĖS FINANSAVIMO NUSTATYMO

2025 m. kovo 19 d. Nr. 153

Vilnius

Vadovaudamasi Lietuvos Respublikos mokslo ir studijų įstatymo 77 straipsnio 3 dalimi ir 82 straipsnio 10 dalimi, Lietuvos Respublikos Vyriausybė nutaria:

1. Patvirtinti pridedamus:

1.1. Preliminaraus valstybės finansuojamų trumposios pakopos, pirmosios pakopos ir vientisųjų studijų vietų, į kurias 2025 metais priimami studentai, skaičiaus, studijų stipendijų skaičiaus ir skiriamo valstybės finansavimo pagal studijų pakopas sąrašą;

1.2. Preliminaraus valstybės finansuojamų antrosios pakopos studijų vietų ir profesinių studijų vietų, į kurias 2025 metais priimami studentai, skaičiaus, studijų stipendijų skaičiaus ir skiriamo valstybės finansavimo pagal studijų krypčių grupes ar studijų pakopas sąrašą;

1.3. Preliminaraus valstybės finansuojamų doktorantūros studijų vietų, į kurias 2025 metais priimami studentai, skaičiaus, studijų stipendijų skaičiaus ir skiriamo valstybės finansavimo pagal mokslo, meno sritis sąrašą.

2. Nustatyti, kad antrajai konkursinei eilei sudaryti skiriamas:

2.1. valstybės finansuojamų studijų vietų skaičius – 1 296;

2.2. valstybės finansavimas – 1 618,0 tūkst. eurų.

Ministras Pirmininkas	Gintautas Paluckas

Švietimo, mokslo ir sporto ministrė	Raminta Popovienė